VENDIM
Nr. 278, datë 29.4.2022

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA PROJEKTI “SISTEMIM RRUGËSH, BLLOKU ‘PËRROI I ÇAPRAZIT’, POGRADEC”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga projekti “Sistemim rrugësh, blloku “Përroi i Çaprazit”, Pogradec”.
2. Shpronësimi bëhet në favor të Bashkisë Pogradec.
3. Pronarët e pasurive të paluajtshme, që shpronësohen, kompensohen në vlerë të plotë sipas masës së kompensimit përkatës, që paraqitet në tabelën që i bashkëlidhet këtij vendimi, për pasuritë e llojit tokë “truall”, me vlerë 23 003 616 (njëzet e tre milionë e tre mijë e gjashtëqind e gjashtëmbëdhjetë) lekë.
4. Vlera e përgjithshme e shpronësimit prej 23 003 616 (njëzet e tre milionë e tre mijë e gjashtëqind e gjashtëmbëdhjetë) lekësh, përballohet nga llogaria “Fondi i shpronësimeve”, në Bankën e Shqipërisë.
5. Shpenzimet procedurale, në vlerën 50 000 (pesëdhjetë mijë) lekë, përballohen nga buxheti i miratuar për Ministrinë e Infrastrukturës dhe Energjisë.
6. Shpronësimi i pronarëve të pasurive të paluajtshme, pronë private, fillon menjëherë pas botimit të këtij vendimi në “Fletoren zyrtare” dhe afati i përfundimit të shpronësimit është brenda 3 (tre) muajve nga data e hyrjes në fuqi të këtij vendimi.
7. Pronarët e pasqyruar në tabelën, që i bashkëlidhet këtij vendimi, kompensohen, për efekt shpronësimi, pasi paraqesin certifikatën e pronësisë, kartelën e pasurisë, si dhe hartën treguese të regjistrimit pranë Bashkisë Pogradec.
8. Bashkia Pogradec kryen procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i fillimit dhe i përfundimit të punimeve është në përputhje me afatet e parashikuara nga Bashkia Pogradec.
10. Agjencia Shtetërore e Kadastrës, Drejtoria Vendore Pogradec, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit, mbi hartën kadastrale, sipas planimetrisë së shpronësimit të miratuar dhe bën regjistrimin e kalimit të pronësisë për pasuritë e shpronësuara, në favor të Bashkisë Pogradec.
11. Agjencia Shtetërore e Kadastrës, Drejtoria Vendore Pogradec, pezullon të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit mbi hartat kadastrale dhe kalimi i pronësisë në favor të Bashkisë Pogradec.
12. Ngarkohen Ministria e Infrastrukturës dhe Energjisë, Ministria e Financave dhe Ekonomisë, Agjencia Shtetërore e Kadastrës, Drejtoria Vendore Pogradec, dhe Bashkia Pogradec për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Arben Ahmetaj 

	[bookmark: _GoBack]LISTA E PINARËVE TË PASURIVE PRONË PRIVATE QË SHPRONËSOHEN NGA PROJEKTI:
“Sistemim rrugësh blloku ‘Përroi i Çaprazit’’, Pogradec
Çmimi për pasurinë truall sipas vendimit nr. 89, datë 3.2.2016.

	Nr.
	Emër Mbiemër
	Zona kadastrale
	Nr. i pasurisë
	Lloji i pronës
	Njësia
	Sasia
	Çmimi
	Vlera
	Konfirmimi nga ZVRPP-ja

	1
	Sotiraq Kristani, Violeta Keci, Arben keci,  Kristaq Keci
	8582
	13/322
	truall
	m²
	368
	10491
	   3,860,688 
	 Certifikatë pronësie 

	2
	Sofije Dervishi
	8582
	13/175
	truall
	m²
	209.5
	10491
	   2,197,865 
	 Certifikatë pronësie 

	3
	Nazime Aliçkolli
	8582
	13/285
	truall
	m²
	174.6
	10491
	   1,831,729 
	 Certifikatë pronësie 

	4
	Nazime Aliçkolli
	8582
	13/286
	truall
	m²
	117.4
	10491
	   1,231,643 
	 Certifikatë pronësie 

	5
	Roza Taro
	8582
	13/122
	truall
	m²
	115.4
	10491
	   1,210,661 
	 Certifikatë pronësie 

	6
	Adriana Llakmani, Lirika Llakmani, Meri Llakmani
	8582
	13/117
	truall
	m²
	100
	10491
	   1,049,100 
	 Certifikatë pronësie 

	7
	Naumçe Marko, Kostaq Marko, Marie Hasho, Violentina Bixheku, Vlash Tiri
	8582
	14/146
	truall
	m²
	197
	10491
	   2,066,727 
	Me shkresën nr. 5976/1, datë 13.8.2018, ZVRPP Pogradec (ASHK) ka dërguar kartelën dhe hartën treguese për pasurinë nr. 14/217, ZK 8582

	8
	Flamur Merollari, Lulezim Merollari
	8582
	14/217
	truall
	m²
	40.8
	10491
	      428,033 
	 Certifikatë pronësie

	9
	Sotiraq Todi Mato, Kristaq Todi Mato dhe Virxhil Mato
	8582
	14/471
	truall
	m²
	870
	10491
	   9,127,170 
	 Certifikatë pronësie 

	Shuma totale e shpronësimit                                                                                         
	 
	 
	2192.7
	 
	23,003,616
	 



